El Mercat del Bescanvi i el Club de Lectura tanquen les accions de dinamització lectora de setembre
2025-07-24

Les Biblioteques Municipals tancaran les activitats de foment de la lectura amb dues noves accions en les quals els llibres i l’hàbit lector seran els protagonistes. La primera tindrà lloc  el dijous 26 de setembre, de 17.00 a 19.00 hores, en la planta baixa de la Casa de Cultura on torna, com cada últim dijous de mes, el Mercat del Bescanvi de Llibres, activitat que forma part del projecte d’Animació Lectora Municipal i que té com a objectiu fomentar el plaer de llegir a través de l’intercanvi de llibres, on xiquets, joves i adults, poden portar els llibres que ja no vulguen i intercanviar-los per uns altres de la Biblioteca.

Un dia més tard, el divendres 27 de setembre, a les 19.00 hores, torna el Club de Lectura de la Biblioteca d’Adults, que al setembre estarà dedicat al llibre Lecciones de Química, de l’autora Bonnie Garmus.

La novel·la conta la història d’Elizabeth Zott, qui es converteix en una presentadora de programes de cuina en el sud de Califòrnia de la dècada de 1960, després d’haver sigut acomiadada com a química una dècada abans.

Bonnie Jean Garmus és la creadora d’aquesta novel·la que va publicar l’any 2022, molt elogiada per la crítica. El llibre va ser preseleccionat per al Premi RSL Christopher Bland 2023.